Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
 LUGAL MA₂ NA MU <unk> 
...ME NAM NUN NA EŠ₂ 
...KI URI |IGI.E₂| MU E 
 |TE.A| KUL AB@g KI BA KID MA₂ NA GA |A.AN| MI IN UŠ 
 |GUD×KUR| GAL |HI×AŠ₂| SAG GA₂ A₂ IL₂ IL₂ LA DA 
 LU EN ZI NE ŠU A LAL A DA 
 MAŠ₂ SI@g MAŠ₂ ZA LAL GABA A TAB BA DA 
 AN MUŠ₃ RA AB E₂ AN NA KA MU NA DA AN KU₄ KU₄ |IGI.DIB| 
 |PA.LU| ZI DUN GI RI ŠA₃ KI |NINDA₂×NE| TUG₂ ME TUG₂ MU TUG₂ 
 HI LI |GA₂×(ME.EN)| EŠ₂ SAG GA₂ MI NI IG 
 AN MUŠ₃ KID |IGI.E₂| MU NI KA 
 NI₂ TE NI EŠ₂ EZEN BA IGI NI RA 
 LI DU EŠ₂ IM E 
 LUGAL RA |IGI.DIB| MU KALAM@g RA 
 A MU NA |A.ŠU.NAGA| A DIM₂ 
 SU BA DUN₃ MU ZI RA A MU NA |A.ŠU.NAGA| A DIM₂ 
 IM DA MU ŠU TAG GI₄ KA GA DIM₂ 
 |IGI.DIB| |ŠIM×KUŠU₂| GA KA MU LUM LUM NA DIM₂ 
 ŠIM ZI NI NE GA₂ MI NI MAR MAR RA DIM₂ 
 ŠU NA |NINDA₂×NE| ŠA₆ GA NA KA 
 TUM TUM MU MI NI DIM₂ DIM₂ GA₂ DIM₂ 
 |IGI.DIB| MU KALAM@g NI NA₂ KU₃ AN MUŠ₃ NA EŠ₂ 
 SU BA DUN₃ MU ZI NE 
 UR₂ RA GA NI DUH A NA DIM₂ 
...<unk> A₂ GI LAGAB GA₂ <unk> IN <unk> <unk> NA DIM₂ 
...SAG BI SAG DIM₂ 
 MU UŠ MU TAG GA DIM₂ 
 SIK₂ UR₂ MU...
 SIK₂ PA MU A NE IN DA AN KA GA DIM₂ 
 SAL KU₃ GA₂ ŠU NE IN MA RA DIM₂ 
 ŠA₃ ZE₂ BA GA₂ |IGI.DIB|...BI NI...NA₂ A DIM₂ 
 MA₂ <unk> NI DIM₂...
 MA₂ SAL LA NI DIM₂ MU KALAM@g TIL TIL LA DIM₂ 
 KI NA₂ A SAL GA₂ NI KA GA A DIM₂ 
 |IGI.DIB| MU KALAM@g RA SAL DA AN KA 
 NA |NINDA₂×NE| ZE₂ TUM HI MU NI TUM TAR |IGI.RI| 
 |PA.LU| ZI DUN GI RA SAL DA AN KA 
 NA |NINDA₂×NE| ZE₂ TUM HI MU NI TUM TAR |IGI.RI| 
 A₂ GAR₃ RA NA SAL EŠ₂ DA AN KA 
 NA |NINDA₂×NE| |PA.LU| KUR KUR RA 
 NA |NINDA₂×NE| EŠ₂ HI MU NI TUM TAR |IGI.RI| 
 |SAL.TUG₂| SUD DU |NINDA₂×NE| AN NA 
 HI LI SAG MI GA 
 SAL DUN LA |GA₂×AN| NI RA |SI.A| GA 
 A A NI ME BA A 
 AN MUŠ₃ TUR AN |EN.ZU| NA KID 
 DUN GI TUR AN |SAL.TUG₂| GUL KA RA 
 NAM MU NI TUM TAR RI 
 |AK×ERIN₂| A IGI EŠ₂ DU ZU GA₂ ME LI 
 ŠEN ŠEN NA IŠ DIM₂ KU LAL ZU ME LI 
 |URU×BAR| NA KA |HU.HI| IG ZU ME LI 
 |HI×AŠ₂| RA AN NA ZI ŠA₃ IG ZU GA₂ ME EN 
 |PA.LU| ŠA₃ GI |IGI.RU| DA...KU₃ GA ME LI 
 LUGAL U₂ A ZI E₂ AN NA ME LI 
 |MUŠ₃.ZA| AB GAL AN NA ME LI 
 <unk> E BA AB |U.GUD| |IGI.DIB| 
 BARA₂ MAH HA SAG IL₂ LA A BA AB |U.GUD| ME LI 
 GIŠ GU ZA ZA KUR NA DUR₂ GAR RA A BA AB |U.GUD| |IGI.DIB| 
 SAG ZU |GA₂×(ME.EN)| DAR A BA AB |U.GUD| |IGI.DIB| 
 BAR ZU EŠ₂ TUG₂ |SIK₂.SUD| SUD NE BA AB |U.GUD| |IGI.DIB| 
 TUG₂ NAM LUGAL LAL KA ŠA₃ LAL A BA AB |U.GUD| |IGI.DIB| 
 |KU.AN| MA A₂ IL₂ NE BA AB |U.GUD| |IGI.DIB| 
 GIŠ KU A HI BAD BAD DU BA AB |U.GUD| |IGI.DIB| 
 TI SUD GIŠ PAN SI DI E NE BA AB |U.GUD| |IGI.DIB| 
 GIŠ RU SU |E.TUM| |GA₂×NUN&NUN| RA ZAG KEŠ₂ DU A BA AB |U.GUD| |IGI.DIB| 
 ŠU ZU EŠ₂ PA KU₃ GI BA AB |U.GUD| |IGI.DIB| 
 GIR₃ ZU EŠ₂ SU E BU KU₃ GI BA AB |U.GUD| |IGI.DIB| 
 HI TUK ME LI |HI×AŠ₂| RA AN NA DU@s DI NE BA AB |U.GUD| |IGI.DIB| 
 AMAR ZA KUR NA DIM₂ GABA KU₃ GA₂ A NE DI NE BA AB |U.GUD| |IGI.DIB| 
 ŠA₃ KI |NINDA₂×NE| ZU |IGI.DIB| UD GAN IM SUD DU E 
 AN NI MI RI IN AK NA DA AB PAP RI 
 AN EN KID LU₂ NAM TAR TAR RI NE ŠU NA AN NI IB BAL E 
 AN MUŠ₃ KID SAL MU NI IN KA 
 ŠA₃ HUL₂ LA AN |SAL.TUG₂| E₂ GAL KA ZU 
 MAŠ₂ MI UMBIN BA AN KIN 
 MAŠ₂ |UD.UD| A BA AN |A.ŠU.NAGA| |A.ŠU.NAGA| 
 |GUD×KUR| |HI×AŠ₂| SAG GA₂ KA EŠ₂ BA AN LAL LAL 
 E₂ NINDA₂ MAH KA NUN DI DAM 
 DUN AN UD |IGI.DIB| AB E₂ |UD.UD| RA MU NA NI TUM KU₄ KU₄ 
 DUN AN UD |IGI.DIB| SAG KI UD GA NI MU IGI TUM ZI ZI 
 DUN GI |PA.LU| ZI...NAM...
...KA DAR DAR IGI ŠA₆ ŠA₆ 
 UR SAG KAL GA PIRIG EŠ₂ TU DA 
 GUL TUR NAM DUN BA DU BA 
 |AB₂×ŠA₃| TUK PIRIG NI E NU KEŠ₂ DU 
 |HI×AŠ₂| SAG GAL GAL LA GIR₃ NI GAR 
 UR SAG KUR RA MU RI RI GI |U.U.U| 
 BARA₂ BARA₂ GI GIR₃ SA GA NI MI KA 
 MU ZU ZAG AN NA EŠ₂ MU |IGI.DIB| GAR 
 LUGAL ZU AN AŠ DU@s |UD.UD| RA DI MA DU NA 
 |EN.DIM₂.GIG| KI URU ME NE MA KAK A 
 MA₂ NAM GA |A.AN| MI IN UŠ 
 A NUN NI ŠA₃ KU₃ GA RU A KUR |MUŠ.ŠA| TU DA A 
 AN |SAL.TUG₂| A ZU GUD GUL |KA×A| A AD BA KA DI DIM₂ 
 <unk>...
...
...ZU RA...
 <unk>...<unk> <unk>...
...|TA×HI| DIM₂ NI NUN...
...KI BAL TA DU NA...
 LUGAL EN KA |KA×ŠU| DA...ŠA₃ MU NI |IGI.RU| |IGI.RU| NE 
 |PA.LU| DUN GI EN |KA×ŠU| DA...ŠA₃ MU NI |IGI.RU| |IGI.RU| NE 
 LUGAL...A₂ SUM MA A BA MU DA GA₂ GA₂ 
 <unk>...A BA MU KU₄ KU₄ 
 <unk>...NA ZU |IGI.DIB| A BA BA TA |UD.DU| |UD.DU| 
...LU₂ ŠA₃ ZU |IGI.DIB| MU ZU A A₂ ZU AL NA ME 
...|AK×ERIN₂| ZU AL NI NE IN KA GA 
...SUD SUD DA ZU A NA BA TA AN |UD.DU| |UD.DU| 
 |AN.IM.DUGUD| HU DIM₂ KA DUB₂ DA ZU NE IGI ZU |IGI.DIB| A BA BA DU 
 UD DIM₂ SIG₄ GI₄ GI₄ DA ZU NE 
 KUR <unk> BAD DU <unk> DA |HI×AŠ₂| SAG GI DIM₂ SAG IM MI PA PA 
 KUR RA E₂ BI A IGI MU NI BAR BAR 
 |PIRIG@PIRIG| E |IGI.E₂| HI NI MI KA 
 AN UD DIM₂ NI₂ ZU |IGI.DIB| |AK×ERIN₂| A |MAŠ.GU₂.GAR₃| IM MA NI |UD.DU| 
 AN |PIRIG.AB@g.GAL| DIM₂ GIŠ KU ZU |IGI.DIB| TIL A KA IM MA NI BA 
 GIŠ BU DA ZU |IGI.DIB| |IGI.DIB| |DIM×ŠE| KALAM@g MA KA ŠU BA NI BU BU 
 IG GAL URU A ME LI |EZEN×BAD| GAL KALAM@g MA ME LI 
 SA DAG AN KI E DUB BA ME LI GIŠ UZ₃ SAG KI EN GI DA SI GA ME LI 
 UB ZU |IGI.DIB| GAN IG LA...HU MU NI TUM |IGI.RU| NE 
 KA AN EN KID LAL GAR GU LA |A.AN| SAG ZA AN SAG@g EŠ₂ GAN IM AK 
 ŠA₃ KI |NINDA₂×NE| AN MUŠ₃ KID ŠU NA URU BAR RI 
 AN |SAL.TUG₂| A ZU |IGI.DIB| <unk> <unk> |KA×ŠU| DA MI NI IN |IGI.RU| |IGI.RU| DA TA 
 |LAGAB×(GUD&GUD)| ZI DA |GA₂×PA| MU NI IN ŠAR₂ ŠAR₂ |IGI.RI| 
 UZ₃ ZI DA MAŠ₂ MU NI IN ŠAR₂ ŠAR₂ |IGI.RI| 
 AB₂ |UD.UD| RA AMAR NE IN KAK KAK 
 AN |ŠEŠ.KI| E₂ TE NI₂ IL₂ NA MU NA DA AN KU₄ KU₄ |IGI.DIB| 
 E₂ NAM LUGAL E₂ GAN |U.GUD| BA <unk> KI KU₃ BA SAG NE IN IL₂ 
 LUGAL A NI AN AŠ DU@s |UD.UD| RI IGI HUL₂ HUL₂ LA NI MU IGI BAR BA RI 
 DUN GI |PA.LU| ZI KI EN GI RA RA NAM MU NI TUM TAR RI 
 UR SAG EN GABA IG KUR KUR RA A₂ ZI DA KALAM@g MA 
 |IGI.DIB| MA DU BA MU |IGI.DIB| DI NE KA KA MU KA GA IM MA NI GAR 
 KI BAL NAM BA DA TAR DU GA₂ E₂ BI LAGAR@g LAGAR@g DU MI NI GAR GAR 
 |UD×(U.U.U)| UD SAR ME ŠU |U.GUD| |U.GUD| GA₂ NA BA AN SAG@g |IGI.DIB| NE E 
 AN |ŠE.ŠE.NUN&NUN| DIM₂ MU ZU KA KALAM@g MA KA KA KUR KUR RA KA HI GI EŠ₂ GAN IB IG 
...AN |SAL.TUG₂| GAL |SAL.TUG₂| |E₂.NUN| NA KID...SU |A.EDIN.LAL| DA DIM₂...HU MU URU IN PI PI 
...NAM HI MU NI IN TAR |IGI.RI| 
 E₂ GAL MAH AN |SAL.TUG₂| E₂ GAL LA |HI×BAD| BARA₂ KU₃ GA A DUR₂ BA A GAR 
 AN |KA.DI| KI EN GI RA ŠA₃ TA GAR NAM ZU |IGI.DIB| 
 DI KALAM@g MA KI BI EŠ₂ NI TAR DU 
 GA KASKAL KALAM@g MA KI BI EŠ₂ NI BA RI 
 A₂ TUK SI GA ŠA GA₂ AŠ EŠ₂ LA BA AN <unk> E 
 |GA₂×AN| TUR NI IR ŠA₆ GA MU NA AB BI 
 TUR A A NI IR GAR GI NA MU NA NI TUM GI₄ GI₄ 
 KI EN GI RI GAN IG MU DA AB SI 
 |ŠEŠ.AB@g| KI E KA NI MU DA AB SUD 
 <unk> NI EŠ₂ GA KI |ŠE.NUN&NUN| DA MU DA A GA₂ GA₂ 
 LUGAL E KU KUR DI E EŠ₂ KA GA A NAM KAL GA NE E |MAŠ.GU₂.GAR₃| NE IN |UD.DU| A 
 NAM UR SAG GA₂ NI ŠU ZI NE IN GA₂ RA 
 KI BAL E GU₂ KI EŠ₂ NE IN LAL A 
 URU ME |ŠEŠ.AB@g| KI E GAN IG LA GU₂ BI MI NI TUM ZI GA A 
 LUGAL MUŠ ZA KUR NA DAR A TUR AN EN KID LAL 
 |GA₂×(ME.EN)| |GA₂×AN| LA SAG AN EŠ₂ IL₂ IL₂ 
 AN DA KI MAH HA NA ŠA₃ SAG@g |IGI.DIB| |HI×AŠ₂| RA AŠ DA BARA₂ GAL E SI A 
 NI TI UD NI LA KALAM@g E KUR KUR RI A NE HUL₂ LA KA KA 
 EN AN AŠ DU@s |UD.UD| ZAG SAL 
 AN |ŠE.NAGA| ZAG SAL

Provide the transliteration.

<SURFACE>
lugal ma₂ na-mu <unk>
...me nam-nun-na-še₃
...ki-uri u₆ mu-e
kar kul-ab₄{ki}ba-ke₄ ma₂ na-ga-am₃-mi-in-us₂
am gal hur-saŋ-ŋa₂ a₂ il₂-il₂-la-da
udu en zid-de₃ šu-a la₂-a-da
maš₂ su₄ maš₂ za la₂ gaba-a tab-ba-da
{d}inana-ra eš₃ e₂-an-na-ka mu-na-da-an-ku₄-ku₄-u₃
sipad zid šul-gi-re šag₄ ki aŋ₂ tug₂-ba₁₃ tug₂ mu-mur₁₀
hi-li men-še₃ saŋ-ŋa₂ mi-ni-ŋal₂
{d}inana-ke₄ u₆ mu-ni-dug₄
ni₂-te-ni-še₃ šir₃ ba-ši-ni-ra
en₃-du-še₃ im-e
lugal-ra u₃-mu-un-ra
a mu-na-tu₁₇-a-gin₇
su-ba du₅-mu-zid-ra a mu-na-tu₁₇-a-gin₇
im da-ŋu₁₀ šu tag-ge₄ dug₄-ga-gin₇
u₃ šembulugₓ(|ŠIM×KUŠU₂|)-ga ka-ŋu₁₀ gun₅-gun₅-na-gin₇
šembi₂-zid i₃-bi₂-ŋa₂ mi-ni-mar-mar-ra-gin₇
šu na-aŋ₂-sag₉-ga-na-ka
ib₂-ib₂-ŋu₁₀ mi-ni-dim₂-dim₂-ma₃-gin₇
u₃-mu-un i₃-nu₂ kug {d}inana{na}še₃
su-ba du₅-mu-zid-de₃
ur₂-ra ga i₃-du₈-a-na-gin₇
...<unk> a₂ gi-rin-ŋa₂ <unk> in <unk> <unk> na-gin₇
...saŋ kaš saŋ-gin₇
mu-uš mu-tag-ga-gin₇
siki-ur₂-ŋu₁₀...
siki-pa-ŋu₁₀ a-ne in-da-an-dug₄-ga-gin₇
gal₄ kug-ŋa₂ šu bi₂-in-ma-ra-gin₇
šag₄ ze₂-ba-ŋa₂ u₃...bi i₃...nu₂-a-gin₇
ma₂ <unk> ni-gin₇...
ma₂ sal-la-ni-gin₇ mu-un-til-til-la-gin₇
ki-nu₂-a mi₂ ŋa₂-ni-dug₄-ga-a-gin₇
u₃-mu-un-ra mi₂ da-an-dug₄
na-aŋ₂ ze₂-eb₂ du₁₀-mu-ni-ib₂-tar{ar}
sipad zid šul-gi-ra mi₂ da-an-dug₄
na-aŋ₂ ze₂-eb₂ du₁₀-mu-ni-ib₂-tar{ar}
a₂-gar₃-ra-na mi₂-eš₂ da-an-dug₄
na-aŋ₂-sipad kur-kur-ra
na-aŋ₂-še₃ du₁₀-mu-ni-ib₂-tar{ar}
nin su₃-ra₂-aŋ₂ an-na
hi-li saŋ gig₂-ga
munus šul-la ama-ni-ra dirig-ga
a-a-ni me ba-a
{d}inana dumu {d}suen-na-ke₄
šul-gi dumu {d}nin-sumun₂-ka-ra
nam mu-ni-ib₂-tar-re
me₃-a igi-še₃ ŋen-zu ŋe₂₆-me-en₃
šen-šen-na kuš₇-gin₇ tukul la₂-zu-me-en₃
unken-na ka-mud-ŋal₂-zu-me-en₃
har-ra-an-na zi-šag₄-ŋal₂-zu ŋe₂₆-me-en
sipad šag₄-ge pad₃-da...kug-ga-me-en₃
lugal u₂-a zid e₂-an-na-me-en₃
šuba₃ iri₁₂-gal an-na-me-en₃
<unk> e ba-ab-du₇-u₃
barag mah-ha saŋ il₂-la-a ba-ab-du₇-me-en₃
{ŋiš}gu-za za-gin₃-na dur₂ ŋar-ra-a ba-ab-du₇-u₃
saŋ-zu men gun₃-a ba-ab-du₇-u₃
bar-zu-še₃ {tug₂}zulumhi sud-de₃ ba-ab-du₇-u₃
tug₂ nam-lugal-la₂-ka šag₄ la₂-a ba-ab-du₇-u₃
mitum-ma a₂ il₂-de₃ ba-ab-du₇-u₃
{ŋiš}tukul-a dub₃ bad-ba₉-re₆ ba-ab-du₇-u₃
ti sud {ŋiš}pan si sa₂-e-de₃ ba-ab-du₇-u₃
{ŋiš}ilar {kuš}gur₂₁{ur₃}ra zag keše₂-ra₂-a ba-ab-du₇-u₃
šu-zu-še₃ ŋidru kug-ge ba-ab-du₇-u₃
ŋiri₃-zu-še₃ {kuš}e-sir₂ kug-ge ba-ab-du₇-u₃
dub₃-tuku-me-en₃ har-ra-an-na kaš₄ di-de₃ ba-ab-du₇-u₃
amar za-gin₃-na-gin₇ gaba kug-ŋa₂ a-ne di-de₃ ba-ab-du₇-u₃
šag₄ ki aŋ₂-zu-u₃ ud he₂-em-su₃-re₆-e
an-ne₂ mi-ri-in-ak na-da-ab-kur₂-re
{d}en-lil₂ lu₂ nam tar-tar-re-de₃ šu na-an-ni-ib-bal-e
{d}inana-ke₄ mi₂ mu-ni-in-dug₄
šag₄ hul₂-la {d}nin-e₂-gal-ka zu
maš₂ gig₂ umbin ba-an-kiŋ₂
maš₂ babbar₂ a ba-an-tu₁₇-tu₁₇
am hur-saŋ-ŋa₂ giri₁₇-še₃ ba-an-la₂-la₂
e₂ ninda₂ mah gu₃ nun di-dam
šul {d}utu-u₃ eš₃ e₂-babbar₂-ra mu-na-ni-ib₂-ku₄-ku₄
šul {d}utu-u₃ saŋ-ki zalag-ga-ni mu-ši-ib₂-zi-zi
šul-gi sipad zid...nam...
...inim gun₃-gun₃ igi sag₉-sag₉
ur-saŋ kalag-ga piriŋ-še₃ tud-da
sumun₂ tur nam-šul-ba gub-ba
lipiš-tuku ne₃-ni-e nu-keše₂-ra₂
hur-saŋ gal-gal-la ŋiri₃-ni ŋar
ur-saŋ kur-ra mu-degₓ(RI)-degₓ(RI)-ge-eš
barag-barag-ge ŋiri₃ sa-ga i₃-mi-dug₄
mu-zu zag an-na-še₃ mu-u₃-ŋar
lugal-zu {d}dil-im₂-babbar₂-ra silim-ma ŋen-na
enegir₃{ki} iri me-lem₄-ma du₃-a
ma₂ nam-ga-am₃-mi-in-us₂
a nun-ne₂ šag₄ kug-ga ru-a kur šubaₓ(|MUŠ.ŠA|) tud-da-a
{d}nin-a-zu gud-sumun₂ naŋ-a ad-ba gu₃ di-gin₇
<unk>...
...
...zu-ra...
<unk>...<unk> <unk>...
...lal₃-gin₇ i₃-nun...
...ki-bal-ta ŋen-na...
lugal en inim šudu₃-da...šag₄ mu-ni-pad₃-pad₃-de₃
sipad šul-gi en šudu₃-da...šag₄ mu-ni-pad₃-pad₃-de₃
lugal...a₂ šum₂-ma a-ba mu-da-ŋa₂-ŋa₂
<unk>...a-ba mu-ku₄-ku₄
<unk>...na-zu-u₃ a-ba ba-ta-e₃-e₃
...lu₂ šag₄-zu-u₃ mu-zu-a a₂-zu al na-me
...me₃-zu al i₃-bi₂-in-dug₄-ga
...sud-sud-da-zu a-na ba-ta-an-e₃-e₃
anzud{mušen}gin₇ gu₃ dub₂-da-zu-ne igi-zu-u₃ a-ba ba-gub
ud-gin₇ šeg₁₂ gi₄-gi₄-da-zu-ne
kur <unk> ba₉-ra₂ <unk> da hur-saŋ gi-gin₇ saŋ im-mi-sag₃-sag₃
kur-ra e₂-bi-a igi mu-ni-bar-bar
tidnum-e u₆ dug₃ i₃-mi-dug₄
{d}utu-gin₇ ni₂-zu-u₃ me₃-a dalla im-ma-ni-e₃
{d}nergal-gin₇ {ŋiš}tukul-zu-u₃ uš₂-a ka im-ma-ni-ba
ŋiš-gid₂-da-zu-u₃ u₃-mun kalam-ma-ka šu ba-ni-gid₂-gid₂
ig gal iri-a-me-en₃ bad₃ gal kalam-ma-me-en₃
sa-par₃ an ki-e dub-ba-me-en₃ {ŋiš}ud₅-saŋ ki-en-gi-da sig₉-ga-me-en₃
ar₂-zu-u₃ he₂-ŋal₂-la...hu-mu-ni-ib₂-pad₃-de₃
inim {d}en-lil₂-la₂ niŋ₂ gu-la-am₃ saŋ-za an-dul₃-eš₂ he₂-em-ak
šag₄ ki aŋ₂ {d}inana-ke₄ šu na-ri₂-bar-re
{d}nin-a-zu-u₃ <unk> <unk> šudu₃-da mi-ni-in-pad₃-pad₃-da-ta
u₈ zid-da sila₄ mu-ni-in-šar₂-šar₂{ar}
ud₅ zid-da maš₂ mu-ni-in-šar₂-šar₂{ar}
ab₂ babbar₂-ra amar bi₂-in-du₃-du₃
{d}nanna e₂-temen-ni₂-guru₃-na mu-na-da-an-ku₄-ku₄-u₃
e₂ nam-lugal e₂ he₂-du₇-ba <unk> ki kug-ba saŋ bi₂-in-il₂
lugal-a-ni {d}dil-im₂-babbar₂-re igi hul₂-hul₂-la-ni mu-ši-bar-ba-re
šul-gi sipad zid ki-en-gi-ra-ra nam mu-ni-ib₂-tar-re
ur-saŋ en gaba-ŋal₂ kur-kur-ra a₂ zid-da kalam-ma
u₃-ma gub-ba-ŋu₁₀-u₃ sa₂ bi₂-dug₄ inim mu-dug₄-ga im-ma-ni-ŋar
ki-bal nam ba-da-ku₅-ra₂-ŋa₂ e₂-bi du₆-du₆-ra₂ mi-ni-ŋar-ŋar
itid ud-sakar me šu du₇-du₇-ŋa₂ na-ba-an-kuš₂-u₃-de₃-e
{d}ezina₂-gin₇ mu-zu ka kalam-ma-ka ka kur-kur-ra-ka dug₃-ge-eš₂ he₂-eb-ŋal₂
...{d}nin-gal nin agrun-na-ke₄...{kuš}ummud-da-gin₇...hu-mu-ri₂-in-tal₂-tal₂
...nam dug₃ mu-ni-in-tar{ar}
e₂-gal-mah {d}nin-e₂-gal-la-kam barag kug-ga-a dur₂ ba-a-ŋar
{d}ištaran ki-en-gi-ra šag₄-ta niŋ₂-nam zu-u₃
di kalam-ma ki-bi-še₃ i₃-ku₅-re₆
ga-eš₈ kalam-ma ki-bi-še₃ i₃-ba-re
a₂-tuku sig₉-ga ša-ŋa₂-aš-še₃ la-ba-an <unk> e
ama dumu-ni-ir sag₉-ga mu-na-ab-be₂
dumu a-a-ni-ir niŋ₂-gen₆-na mu-na-ni-ib₂-gi₄-gi₄
ki-en-gi-re he₂-ŋal₂ mu-da-ab-si
urim₂{ki}e giri₁₇-zal mu-da-ab-sug₄
<unk> ni-še₃ ga-ki-tir-da mu-da-a-ŋa₂-ŋa₂
lugal-e ku-kur silim-e-eš₂ dug₄-ga-a nam-kalag-ga-ne-e dalla bi₂-in-e₃-a
nam-ur-saŋ-ŋa₂-ni šu zid bi₂-in-ŋa₂-ra
ki-bal-e gu₂ ki-še₃ bi₂-in-la₂-a
iri-me urim₂{ki}e he₂-ŋal₂-la gu₂-bi mi-ni-ib₂-zig₃-ga-a
lugal suhₓ(MUŠ) za-gin₃-na gun₃-a dumu {d}en-lil₂-la₂
men daŋal-la saŋ an-še₃ il₂-il₂
an-da ki mah-ha-na šag₄ kuš₂-u₃ ur₅-ra-aš-da barag gal-e sig₉-a
i₃-ti ud zal-la kalam-e kur-kur-re a-ne hul₂-la dug₄-dug₄
en {d}dil-im₂-babbar₂ za₃-mi₂
{d}nisaba za₃-mi₂